UVANLIG KJØTT: Her er lammekoteletten som ligner på skurken fra «Star Wars», Darth Vader. Foto: Andreas Heim

Se, en Darth Vader-kotelett!

(VG Nett) Danske lammekoteletter er ikke som andre koteletter.

Ingunn Andersen

Oppdatert 13. juli 2009

Artikkelen er over 11 år gammel

Da norske Andreas Heim åpnet pakken med koteletter han kjøpte på Superbrugsen i Hals søndag 9. juli fikk han seg en god latter.

Den ene av de danske lammekotelettene lignet nemlig en av verdens mest berømte skurker - selveste Darth Vader fra filmklassikerene «Star Wars»- på en prikk.

- Jeg kjøpte to pakker koteletter for hundre danske kroner. Jeg oppdaget ikke likheten før jeg åpnet pakkene, sier Heim på telefon fra Danmark der han ferierer med familien.

Han forteller at flere av kotelettene lignet Darth Vader, men at koteletten på bildet var den som utvilsomt lignet mest.

Har du bilder av mat som ligner på noe annet?Tips oss!

PÅ GRILLEN: Ingen nåde - selv ikke for Darth Vader. Foto: Andreas Heim

- Absurd

- Det er nesten skummelt, ler Heim - som selvfølgelig publiserte bildet av den uvanlige koteletten på nettsamfunnet twitter.

SER DU LIKHETEN? Orginalen til venstre. Foto: AFP/Andreas Heim

Før kotelettene havnet på grillen sørget Heim for å marinere dem grundig i økologisk olivenolje, sitron, en halv chili og en neve med sitrontimian, avslører grilleren, som til daglig jobber som systemutvikler.

På sine hjemmesider skriver Superbrugsen at de tilbyr matinspirasjon, opplevelser og tilbud døgnet rundt.

- Akkurat nå står jeg ute i regnet og griller Darth Vader-koteletter mens familien sitter inne og venter på middag. Det er egentlig ganske absurd, sier Andreas Heim.

MARINERT: Andreas Heim med vader-koteletten. Foto: Andreas Heim

FLERE: Flere av kotelettene lignet på Darth Vader. Foto: Andreas Heim

Publisert: 13.07.09 kl. 20:29 Oppdatert: 13.07.09 kl. 22:48